ddrg/super_eurlex huggingface dataset:
(1)

Asetuksen (EY) N:o 549/2004 11 artiklan mukaan on perustettava lennonvarmistuspalvelujen suorituskyvyn kehittämisjärjestelmä, johon sisältyvät kansalliset suorituskykysuunnitelmat, joissa asetettavien sitovien suorituskykytavoitteiden on oltava yhteneväisiä komission kyseiselle viiteajanjaksolle hyväksymien unionin laajuisten tavoitteiden kanssa. Näitä suorituskykysuunnitelmia koskevat yksityiskohtaiset säännöt vahvistetaan täytäntöönpanoasetuksessa (EU) 2019/317. Komissio arvioi asetuksen (EY) N:o 549/2004 11 artiklan 3 kohdan c alakohdan mukaisesti jäsenvaltioiden vahvistamien suorituskykytavoitteiden yhteneväisyyden vastaavien unionin laajuisten suorituskykytavoitteiden kanssa.
C 478/22

PÄÄTÖS

(2022/C 478/09)

EUROOPAN PARLAMENTIN PÄÄSIHTEERI, joka

ottaa huomioon neuvoston asetuksen (ETY, Euratom, EHTY) N:o 259/68 (1), sellaisena kuin se on muutettuna erityisesti Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22. lokakuuta 2013 annetulla Euroopan parlamentin ja neuvoston asetuksella (EU, Euratom) N:o 1023/2013 (2), ja erityisesti näiden henkilöstösääntöjen 30 artiklan,

ottaa huomioon Euroopan parlamentin puhemiehistön 13. tammikuuta 2014 tekemän päätöksen nimittävän viranomaisen ja työsopimusten tekemiseen toimivaltaisen viranomaisen toimivallan siirrosta,

ottaa huomioon, että seuraavien Euroopan parlamentin varallaololuetteloiden ja soveltuvien hakijoiden luetteloiden voimassaolo päättyy 31. joulukuuta 2022: PE/168/S, PE/171/S, PE/186/S, PE/219/S, PE/226/S – 1, PE/226/S – 2, PE/226/S – 3, PE/226/S – 4, PE/227/S, AD/1/16, AD/2/16 (P), AD/2/18, AST/1/13, AST/2/16 (P) ja AST/1/17,

ottaa huomioon pariteettikomitean kokouksissaan 19. lokakuuta ja 16. marraskuuta 2022 antaman lausunnon,

ON PÄÄTTÄNYT SEURAAVAA:

1 artikla Varallaololuetteloiden ja soveltuvien hakijoiden luetteloidenPE/168/S, PE/186/S, PE/226/S – 1, PE/226/S – 2, PE/226/S – 3, PE/226/S – 4, PE/227/S, AD/1/16, AD/2/16 (P), AST/1/13 ja AST/1/17 voimassaoloa jatketaan 31. joulukuuta 2023 asti.

2 artikla Varallaololuetteloiden ja soveltuvien hakijoiden luetteloiden PE/171/S, PE/219/S, AD/2/18 ja AST/2/16 (P) voimassaoloa ei jatketa.

Luxemburgissa 6 päivänä joulukuuta 2022. Pääsihteeri Klaus WELLE

(1) Neuvoston asetus (ETY, Euratom, EHTY) N:o 259/68, annettu 29 päivänä helmikuuta 1968, Euroopan yhteisöjen virkamiehiin sovellettavien henkilösääntöjen ja näiden yhteisöjen muuta henkilöstöä koskevien palvelusuhteen ehtojen vahvistamisesta ja komission virkamiehiin väliaikaisesti sovellettavista erityistoimenpiteistä (Virkamiesten henkilöstösäännöt) (EUVL L 56, 4.3.1968, s.1)

(2) EUVL L 287, 29.10.2013, s. 15.
(6)

Jotta voitaisiin tukea VIS- ja ETIAS-järjestelmien tavoitetta edistää turvallisuuden korkeaa tasoa sillä, että unionin ulkorajat ylittävistä hakijoista tehdään perusteellinen turvallisuusriskejä koskeva arviointi, sekä VIS- että ETIAS-järjestelmän olisi voitava tarkistaa, onko VIS- ja ETIAS-hakemustiedostoissa olevien tietojen sekä ECRIS-TCN:n tietojen välillä vastaavuuksia sen suhteen, millä jäsenvaltioilla on tietoja kolmansien maiden kansalaisista, jotka on tuomittu viimeksi kuluneiden 25 vuoden aikana terrorismirikoksesta tai viimeksi kuluneiden 15 vuoden aikana jostakin muusta Euroopan parlamentin ja neuvoston asetuksen (EU) 2018/1240 (8) liitteessä luetellusta rikoksesta, jos siitä voi seurata kansallisen lainsäädännön mukaan vapaudenmenetyksen käsittävä rangaistus tai turvaamistoimenpide, jonka enimmäiskesto on vähintään kolme vuotta.
3 artikla

Tuen myöntämisedellytykset

1. Ruotsin on vahvistettava eri tuensaajaryhmiin sovellettavat tuen myöntämisedellytykset tässä päätöksessä säädettyjen enimmäismäärien rajoissa. Kyseisiin edellytyksiin on sisällyttävä käytetyt tukikelpoisuus- ja valintakriteerit, ja niillä on varmistettava tuensaajien tasapuolinen kohtelu.
(3)

Komissio on asetuksen (EY) N:o 810/2009 25 a artiklan 2 kohdan mukaisesti jatkuvasti arvioinut täytäntöönpanopäätöksen (EU) 2021/1781 voimaantulon jälkeen takaisinottoa koskevaa yhteistyötä Gambian kanssa. Arviointi osoittaa, ettei merkittäviä parannuksia ole tapahtunut, vaan henkilöiden tunnistamista ja palauttamista koskeva yhteistyö on edelleen haastavaa, EU:n ja Gambian välisessä takaisinottojärjestelyssä asetettuja määräaikoja ei ole noudatettu ja Gambian yksipuolisesti käyttöön ottama tilauslennoilla tapahtuvien palautusten keskeytys oli voimassa maaliskuuhun 2022 saakka. Vaikka jotakin kehitystä on tapahtunut, kuten erityisesti kolmen laskeutumisluvan myöntäminen palautuslennoille Gambian käyttöön ottaman keskeytyksen päätyttyä, takaisinottoa koskeva yhteistyö on edelleen riittämätöntä, ja merkittäviä ja pysyviä parannuksia tarvitaan edelleen.
10.

Euroopan parlamentin ja neuvoston asetus (EU) N:o 610/2013, annettu 26 päivänä kesäkuuta 2013, henkilöiden liikkumista rajojen yli koskevasta yhteisön säännöstöstä (Schengenin rajasäännöstö) annetun Euroopan parlamentin ja neuvoston asetuksen (EY) N:o 562/2006, Schengenin sopimuksen soveltamisesta tehdyn yleissopimuksen, neuvoston asetusten (EY) N:o 1683/95 ja (EY) N:o 539/2001 sekä Euroopan parlamentin ja neuvoston asetusten (EY) N:o 767/2008 ja (EY) N:o 810/2009 muuttamisesta (EUVL L 182, 29.6.2013, s. 1), siltä osin kuin se liittyy muihin tässä liitteessä tarkoitettuihin määräyksiin;
(1)

Kauppa- ja yhteistyösopimuksen 752 artiklan 1 kohdan nojalla kumppanuusneuvoston on määrä laatia luettelo henkilöistä, jotka haluavat ja voivat toimia välimiesoikeuden jäseninä. Luettelossa on oltava ainakin 15 henkilöä, ja sen on muodostuttava kolmesta alaluettelosta: a) yhden alaluettelon muodostavat unionin ehdotusten perusteella valitut henkilöt; b) yhden alaluettelon muodostavat Yhdistyneen kuningaskunnan ehdotusten perusteella valitut henkilöt; ja c) yhden alaluettelon muodostavat henkilöt, jotka eivät ole kummankaan osapuolen kansalaisia ja joiden on määrä toimia välimiesoikeuden puheenjohtajina.
(10)

Yhdistynyt kuningaskunta totesi arviossaan, että kauppa- ja yhteistyösopimuksen 552 artiklan 10 kohdassa tarkoitetut erityisolosuhteet ovat edelleen olemassa ja että sen matkustajarekisteritietojen käsittelyjärjestelmien muuttamisessa järjestelmiksi, jotka mahdollistavat matkustajarekisteritietojen poistamisen kauppa- ja yhteistyösopimuksen 552 artiklan 4 kohdan mukaisesti, on edistytty merkittävästi, vaikka niitä ei ole vielä voitu muuttaa tällaisiksi kokonaan. Yhdistynyt kuningaskunta totesi, että se oli suunnitellut ja rakentanut valmiuden poistaa matkustajarekisteritiedot kauppa- ja yhteistyösopimuksen 552 artiklan 4 kohdan mukaisesti ja että tämä valmius on nyt beta-testausvaiheessa. Lisäksi Yhdistynyt kuningaskunta ilmoitti kehittävänsä objektiiviseen näyttöön perustuvaa automatisoitua riskinarviointiprosessia niiden matkustajarekisteritietojen määrittämiseksi, jotka on säilytettävä matkustajien poistuttua Yhdistyneestä kuningaskunnasta. Erityiskomitea tarkasteli kauppa- ja yhteistyösopimuksen 552 artiklan 13 kohdan mukaisesti Yhdistyneen kuningaskunnan arviota 13 päivänä lokakuuta 2022.
(5)

Neuvosto on huolissaan siitä, että ehdotukseen liittyvässä vaikutustenarvioinnissa ei käsitellä asetusehdotuksen mahdollisia pitkäkestoisia vaikutuksia unionin ruokaturvaan. Huolta lisää entisestään se, että vaikutustenarviointi tehtiin ennen Ukrainassa käytävää sotaa ja energian, lannoitteiden ja elintarvikkeiden hintakriisejä. Neuvosto katsoo sen vuoksi, että on tarpeen tehdä lisää kvantitatiivisia analyyseja useista indikaattoreista, jotta voidaan määritellä, onko ehdotuksen taloudellisten ja sosiaalisten vaikutusten arviointia tarpeen mukauttaa. Neuvosto katsoo erityisesti, että olisi tehtävä lisäanalyyseja, joissa otetaan huomioon unionin maataloustuotanto, kasvinsuojeluaineiden käytön vähentämisestä ja rajoittamisesta johtuva odotettu satojen väheneminen unionissa sekä mahdollinen riippuvuus elintarvikkeiden ja rehun tuonnista. Neuvosto katsoo myös, että on tarpeen tehdä perusteellisempia analyyseja pienten ja keskisuurten yritysten tilanteesta ja niiden toimitusketjujen kannattavuudesta.
Sopimuspuolten yhteinen julistus päätökseen N:o […] direktiivin (EU) 2018/1808 ottamisesta osaksi ETA-sopimusta

[hyväksyttäväksi yhdessä päätöksen kanssa ja julkaistavaksi EUVL:ssä]

Direktiivissä (EU) 2018/1808 on säännöksiä, joissa viitataan Euroopan parlamentin ja neuvoston direktiiviin (EU) 2017/541, Euroopan parlamentin ja neuvoston direktiiviin 2011/93/EU ja puitepäätökseen 2008/913/YOS, jotka on hyväksytty SEUT-sopimuksen V osaston nojalla. On muistettava, että tällaisia säännöksiä sisältävien säädösten ottaminen osaksi ETA-sopimusta ei muuta sitä, että SEUT-sopimuksen V osaston nojalla annettu EU:n lainsäädäntö ei kuulu ETA-sopimuksen soveltamisalaan.

Direktiivin (EU) 2017/541 5 artiklaa, direktiivin 2011/93/EU 5 artiklan 4 kohtaa ja puitepäätöksen 2008/913/YOS 1 artiklaa koskevien viittausten osalta sopimuspuolet ottavat huomioon pitkäaikaiset yhteiset arvot ja eurooppalaisen identiteetin ja tunnustavat, että EFTA-valtioiden kansallisen lainsäädännön vastaavia säännöksiä sovelletaan toiminnallisesti vastaavalla tavalla.
EU voi tukea vaihtoehtoa 2 ja on valmis keskustelemaan vaihtoehdon 3 tietyistä osista, jos ne rahoitetaan vapaaehtoisilla maksuilla. On otettava huomioon merkittävät talousarvio- ja viivästyskysymykset sekä mahdolliset vaikutukset CITES-yleissopimuksen täytäntöönpanoon ja sen noudattamisen valvontaan asiakirjassa Doc. 8 olevan 12 a kohdan mukaisesti. Kaikkiin osapuolikonferenssin yhteydessä kokoontuviin työryhmiin on kuuluttava kaikkien alueiden edustajia, ei ainoastaan niiden osapuolten edustajia, joiden virallisina kielinä ovat arabia, kiina ja venäjä, koska kaikilla päätöksillä on talousarviovaikutuksia kaikkiin osapuoliin.

Asiakirjan tarkoitus vastaa EU:n jakamaa tavoitetta (ks. asiak. 66.4.2), joka on rajoittaa elävien norsujen kauppa in situ -suojeluohjelmiin ainoastaan vähäisin poikkeuksin. Ehdottajien kanssa käytäviin keskusteluihin tavoista saavuttaa tavoite suhtaudutaan avoimesti. Joitakin ehdotuksen osia kuitenkin vastustetaan: on löydettävä näitä eri elementtejä koskeva laajempi ratkaisu (huomautuksen 2 tulkinta, elävillä afrikannorsuilla käytävään kauppaan liittyvät erityissäännöt, joissa otetaan huomioon poikkeukselliset ex situ -siirrot sekä pito-olosuhteita ja hoitoa koskevat ei-sitovat ohjeet, samoin kuin in situ -suojelun hyödyt).

87.2

CITES-yleissopimuksen liitteissä luetellut vesieläinlajit: ehdotuksia uudeksi tavaksi luetteloida haita ja rauskukaloja CoP19 Doc. 87.2

Senegal

Kaupallisesti hyödynnettävien vesieläinlajien määritelmä, johon viitataan päätöslauselman Conf 9.24 (Rev CoP17) liitteessä 5 olevassa alaviitteessä (”Application of decline for commercially exploited aquatic species”), on epäselvä ja johtaa väärinkäsityksiin. EU on samaa mieltä siitä, että alaviitettä on tarkistettava, ja on valmis kannattamaan työryhmän perustamista istunnon ajaksi tai istuntojen välistä prosessia, jotta voidaan keskustella parhaasta etenemistavasta kaikkien niiden vesieliöiden osalta, joiden kasvu on hidasta ja lisääntymistuotos vähäinen (ei ainoastaan haiden ja rauskujen).
(4)

Sopimuksen seuranta on osoittanut, että se on hyödyttänyt kauppaa sekä Euroopan unionin että Moldovan tasavallan kannalta ja että maantieliikennepalvelujen lisääntyminen on hyödyttänyt molempien osapuolten maantieliikenteen harjoittajia.
(5)

Unionin naapurivaltiossa tapahtuva sotilaallinen hyökkäys, kuten se, joka on käynnissä Ukrainassa ja joka on johtanut rajoittaviin toimenpiteisiin, oikeuttaa toimenpiteet, joilla on tarkoitus suojata unionin ja sen jäsenvaltioiden keskeisiä turvallisuusetuja.
(4)

Euroopan ympäristökeskuksen (EEA) raportin ”The European environment – state and outlook 2020 – Knowledge for transition to a sustainable Europe”, jäljempänä ’SOER 2020 -raportti’, mukaan seuraavalla vuosikymmenellä unionilla on ainutlaatuinen tilaisuus osoittaa globaalia johtajuutta kestävyysasioissa ja tarttua systeemisiä ratkaisuja vaativiin kiireellisiin kestävyyshaasteisiin. Systeeminen muutos tarkoittaa perustavanlaatuista, uudistavaa ja monialaista muutosta, joka merkitsee suuria käänteitä järjestelmien tavoitteissa, kannustimissa, teknologioissa, sosiaalisissa käytännöissä ja normeissa, tietojärjestelmissä ja hallintotavoissa sekä niiden uudelleen suuntaamista. Kuten SOER 2020 -raportissa todetaan, yksi tärkeimmistä tekijöistä Euroopan jatkuvien ympäristöön ja kestävyyteen liittyvien haasteiden taustalla on se, että ne liittyvät erottamattomasti taloudelliseen toimintaan ja elämäntapoihin, erityisesti yhteiskuntajärjestelmiin, jotka tuottavat eurooppalaisille välttämättömyyshyödykkeitä, kuten elintarvikkeita, energiaa ja liikkumispalveluita. Varmistamalla toimintapolitiikkojen johdonmukaisuus nykyisten ympäristöpolitiikkojen kanssa ja näiden täysimääräinen täytäntöönpano edistettäisiin merkittävästi Euroopan vuoteen 2030 ulottuvien ympäristötavoitteiden saavuttamista ja YK:n Agenda 2030 -toimintaohjelman ja sen kestävän kehityksen tavoitteiden toteutumista.
6)

Euroopan petostentorjuntaviraston (OLAF) valvontakomitean jäsenten nimittämisestä 13 päivänä heinäkuuta 2016 annetun Euroopan parlamentin, neuvoston ja komission päätöksen (EU, Euratom) 2016/1201 1 artiklan mukaisesti valvontakomitean kahden jäsenen, Grażyna Stronikowskan ja Rafael Muñoz López-Carmonan, toimikausi päättyi 12 päivänä heinäkuuta 2021 ja kolmen jäsenen, Jan Mulderin, Maria Helena Pereira Loureiro Correia Fazendan ja Dobrinka Mihaylovan, toimikausi päättyi 22 päivänä tammikuuta 2022. Nämä jäsenet jatkavat asetuksen (EU, Euratom) N:o 883/2013 15 artiklan 4 kohdan mukaisesti tehtävässään toimikautensa päättymisen jälkeen, kunnes valvontakomitean uusien jäsenten nimitysmenettely on saatu päätökseen. Näiden viiden jäsenen tilalle olisi näin ollen nimitettävä uudet jäsenet niin, että heidät korvataan vuoron perään asetuksen (EU, Euratom) N:o 883/2013 15 artiklan 3 kohdan mukaisesti. Ne kaksi henkilöä, joiden toimikausi alkaa välittömästi, sekä ne kolme henkilöä, joiden toimikausi alkaa 23 päivänä syyskuuta 2022, on valittu arpomalla.
”175.

Iran Aircraft Manufacturing Industries Corporation (HESA) شرکت صنایع هواپیماسازی ایران

Osoite: Sepahbod Gharani Avenue 107, Tehran, Iran Yhteisötyyppi: Ilma-alusten valmistaja Valtion omistama yritys Rekisteröintipaikka: Isfahan, Iran Rekisteröintipäivä: 1977 Lähellä olevat yhteisöt: Islamilainen vallankumouskaarti (IRGC)

Iran Aircraft Manufacturing Industries Corporation (HESA) on iranilainen yhtiö, joka on erikoistunut sotilas- ja siviili-ilma-alusten sekä miehittämättömien ilma-alusten valmistukseen. HESA valmistaa islamilaisen vallankumouskaartin (IRGC) käyttämiä miehittämättömiä ilma-aluksia ja osallistuu miehittämättömien ilma-alusten tutkimukseen, kehittämiseen, tuotantoon ja lentotoimintaan. HESA on Iranin puolustus- ja asevoimien logistiikkaministeriön (MODAFL) alaisuudessa toimivan valtio-omisteisen yrityksen Iran Aviation Industries Organizationin (IAIO) tytäryhtiö. Venäjän federaatio käyttää HESAn Iranissa valmistamia miehittämättömiä ilma-aluksia hyökkäyssodassa Ukrainaa vastaan. HESA on näin ollen vastuussa sellaisten toimien aineellisesta tukemisesta, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä.
(10)

Tämä päätös on tarkoitettu puhtaasti väliaikaiseksi toimenpiteeksi, jota sovelletaan ainoastaan siihen asti, kunnes määräaika direktiivin 2003/87/EY muuttamisesta siltä osin kuin on kyse ilmailun osuudesta unionin koko talouden laajuisen päästövähennystavoitteen edistämisessä ja maailmanlaajuisen markkinapohjaisen toimenpiteen asianmukaisesta toteuttamisesta annettavan Euroopan parlamentin ja neuvoston direktiivin saattamiselle osaksi kansallista lainsäädäntöä on päättynyt, sanotun kuitenkaan rajoittamatta kyseisen direktiivin hyväksymistä. Siinä tapauksessa, että määräaika direktiivin saattamiselle osaksi kansallista lainsäädäntöä ei ole päättynyt 30 päivään marraskuuta 2023 mennessä ja ICAO päättää, että alakohtainen kasvukerroin on vuoden 2022 päästöjen osalta nolla, jäsenvaltioiden olisi ilmoitettava ilma-alusten käyttäjille, että niiden päästöhyvitysvaatimukset vuoden 2022 osalta ovat nolla. Jos vuoden 2022 osalta päästöjen alakohtainen kasvukerroin on muu kuin nolla, komission olisi voitava tarvittaessa esittää uusi ehdotus kyseisten päästöhyvitysvaatimusten laskennasta ja ilmoittamisesta.
2)

muutetaan sääntö VI seuraavasti: a) korvataan 1 kohdan ensimmäinen alakohta seuraavasti: ”Vastaanotettuaan ehdokkaiden hakemukset valintalautakunta arvioi ne asetuksen (EU) 2017/1939 14 artiklan 2 kohdassa säädettyjen vaatimusten osalta, kuten avointa virkaa koskevassa ilmoituksessa täsmennetään. Ehdokkaat, jotka eivät täytä kelpoisuusvaatimuksia, suljetaan pois menettelyn seuraavista vaiheista. Valintalautakunta asettaa vaatimukset täyttävät ehdokkaat paremmuusjärjestykseen heidän pätevyytensä ja kokemuksensa mukaisesti hakemuksessa toimitettujen tai säännön V nojalla esitetyn pyynnön mukaisesti esitettyjen asiakirjojen ja tietojen perusteella. Valintalautakunta kuulee riittävän määrän parhaiksi katsottuja ehdokkaita, jotta se voi laatia säännön VII 1 kohdassa tarkoitetun esivalintaluettelon. Kuuleminen on järjestettävä henkilökohtaisesta tai valintalautakunnan perustellusta päätöksestä joko omasta aloitteestaan tai ehdokkaan pyynnöstä videoneuvottelun välityksellä. Ennen kuin valintalautakunta päättää omasta aloitteestaan järjestää kuulemisen videoneuvottelun välityksellä, sen on annettava ehdokkaan esittää näkemyksensä.”; b) korvataan 2 kohdan ensimmäinen alakohta seuraavasti: ”Vastaanotettuaan ehdokkaiden nimeämiset valintalautakunta arvioi ne asetuksen (EU) 2017/1939 16 artiklan 1 kohdassa säädettyjen vaatimusten osalta. Valintalautakunta kuulee nimettyjä ehdokkaita. Kuuleminen on järjestettävä henkilökohtaisesti, tai valintalautakunnan perustellusta päätöksestä joko omasta aloitteestaan tai ehdokkaan pyynnöstä videoneuvottelun välityksellä. Ennen kuin valintalautakunta päättää omasta aloitteestaan järjestää kuulemisen videoneuvottelun välityksellä, sen on annettava ehdokkaan esittää näkemyksensä.”
(8)

Seuraavat yhdenmukaistetut standardit vastaavat niitä turvallisuustavoitteita, jotka niillä on tarkoitus kattaa ja jotka esitetään direktiivissä 2014/35/EU: EN IEC 61010-2-012:2022, sellaisena kuin se on muutettuna standardilla EN IEC 61010-2-012:2022/A11:2022; EN IEC 61557-12:2022; EN IEC 60598-1:2021, sellaisena kuin se on muutettuna standardilla EN IEC 60598-1:2021/A11:2022; EN IEC 60598-2-22:2022; ja EN 61347-2-7:2012, sellaisena kuin se on muutettuna standardeilla EN 61347-2-7:2012/A1:2019 ja EN 61347-2-7:2012/A2:2022. Sen vuoksi on aiheellista julkaista kyseisten standardien ja niiden muutosten viitetiedot Euroopan unionin virallisessa lehdessä.
2)

Lisätään liitteeseen II rivi seuraavasti: Nro Standardin viitetiedot Tyyppi ”4. EN 15194:2017 Polkupyörät. Sähköavusteiset polkupyörät. Huomautus 1: Yhdenmukaistettu standardi EN 15194:2017 ei luo olettamusta niiden direktiivin 2006/42/EY liitteessä I oleviin 1.5.5, 1.5.6 ja 1.5.7 kohtaan sisältyvien olennaisten terveys- ja turvallisuusvaatimusten täyttymisestä, joiden mukaan kone on suunniteltava ja rakennettava siten, että otetaan huomioon äärilämpötiloihin, tulipaloon ja räjähdykseen liittyvät riskit. Huomautus 2: Yhdenmukaistettu standardi EN 15194:2017 ei luo olettamusta niiden direktiivin 2006/42/EY liitteessä I oleviin 1.5.9 ja 3.6.3.1 kohtaan sisältyvien olennaisten terveys- ja turvallisuusvaatimusten täyttymisestä, joiden mukaan kone on suunniteltava ja rakennettava siten, että otetaan huomioon koneen aiheuttamasta tärinästä johtuvat riskit, ja että koneen mukana on ilmoitettava mittaustiedot koneen käyttäjälleen aiheuttamasta tärinästä. C”
”3. Neuvoston päätöksen (EU, Euratom) 2020/2053 mukaisten lainanottotoimien ja Euroopan parlamentin ja neuvoston asetuksen (EU) 2021/241 15 artiklan mukaisesti myönnettyihin lainoihin liittyvien lainanantotoimien hallinnoimiseksi tarvittavista järjestelyistä 14 päivänä huhtikuuta 2021 annetun komission täytäntöönpanopäätöksen (*2) 13 artiklan 2 kohdan mukaisesti EKP:ssa pidettävälle erilliselle tilille, jota käytetään NextGenerationEU-välineeseen ja tuen antamiseksi Ukrainalle vuonna 2023 tarkoitettuun välineeseen (makrotaloudellinen rahoitusapu plus) liittyvien käteisvarojen tallettamiseen, maksetaan nollakorkoa tai euromääräisten markkinoiden lyhyttä korkoa (€STR) sen mukaan, kumpi niistä on korkeampi, paitsi jos kyseisellä erillisellä tilillä pidettyjen talletusten määrä on suurempi kuin 20 miljardia euroa, jolloin 20 miljardia euroa ylittävälle määrälle maksetaan talletusmahdollisuuden korkoa tai euromääräisten markkinoiden lyhyttä korkoa sen mukaan, kumpi niistä on matalampi.
1)

Korvataan 3 artikla seuraavasti: ”3 artikla Muulla rajoitusvyöhykkeellä sovellettavat toimenpiteet 1. Lampaiden ja vuohien siirrot muulta rajoitusvyöhykkeeltä sen ulkopuolella sijaitsevaan määräpaikkaan ovat sallittuja ainoastaan toimivaltaisen viranomaisen luvalla ja sillä edellytyksellä, että ne täyttävät 2 ja 3 kohdassa vahvistetut edellytykset. 2. Toimivaltainen viranomainen voi sallia muulla rajoitusvyöhykkeellä pidettävien lampaiden ja vuohien siirtämisen kyseisen vyöhykkeen ulkopuolelle muualle Espanjaan, jos seuraavat edellytykset täyttyvät: a) lampaat ja vuohet siirretään suoraan teurastamoon välitöntä teurastusta varten; b) lampaat ja vuohet siirretään suoraan muun rajoitusvyöhykkeen ulkopuolella sijaitsevaan pitopaikkaan seuraavin edellytyksin: i) siirrettäväksi tarkoitetut eläimet on pidetty alkuperäisessä pitopaikassa vähintään 30 päivän ajan ennen siirtopäivää tai syntymästään asti, jos eläimet ovat alle 30 päivän ikäisiä; ii) lampaat ja vuohet pidetään määränpäänä olevassa pitopaikassa vähintään 30 päivän ajan saapumisestaan, ellei niitä siirretä kyseisestä pitopaikasta teurastamoon välitöntä teurastusta varten; iii) siirrettävät lampaat ja vuohet täyttävät jommankumman seuraavista vaatimuksista: — lampaille ja vuohille on tehty alkuperäisessä pitopaikassa kliininen tutkimus lastausta edeltäneiden 48 tunnin aikana, eikä niissä ole ilmennyt lammas- tai vuohirokkoon viittaavia kliinisiä merkkejä tai vaurioita; tai — siirrettävillä lampailla ja vuohilla on muut vastaavanlaiset alkuperäpaikan toimivaltaisen viranomaisen edellyttämät eläinten terveyttä koskevat takeet, jotka perustuvat suotuisaan tulokseen lammas- ja vuohirokon leviämisen vastaisten toimenpiteiden riskinarvioinnissa. 3. Lampaiden ja vuohien siirtoon käytettävän kuljetusvälineen on täytettävä seuraavat vaatimukset: a) se on delegoidun asetuksen (EU) 2020/687 24 artiklan 1 kohdan vaatimusten mukainen; b) se puhdistetaan ja desinfioidaan delegoidun asetuksen (EU) 2020/687 24 artiklan 2 kohdan mukaisesti toimivaltaisen viranomaisen valvonnassa; c) siinä kuljetetaan ainoastaan lampaita ja vuohia, joiden terveystilanne on sama.”